ಜಸಿಂಡಾ ಆರ್ಡೆರ್ನ್

## ಜಸಿಂಡಾ ಆರ್ಡೆರ್ನ್

ಡೇಮ್ ಜಾಸಿಂಡಾ ಕೇಟ್ ಲಾರೆಲ್ ಆರ್ಡರ್ನ್ ಜಿಎನ್ಜೆಡ್ಎಂ (ಜನನ ೨೬ ಜುಲೈ ೧೯೮೦) ಒರಿ ನ್ಯೂಜಿಲೆಂಡ್ ರಾಜಕಾರಣಿ ಬೊಕ್ಕ ಕಾರ್ಯಕರ್ತೆ, ೨೦೧೭ ಡ್ದ್ ೨೦೨೩ ಮುಟ್ಟ ನ್ಯೂಜಿಲೆಂಡ್ ದ ೪೦ನೇ ಪ್ರಧಾನಿ ಬೊಕ್ಕ ಲೇಬರ್ ಪಾರ್ಟಿದ ನಾಯಕೆರ್ ಆದಿತ್ತೆರ್. ಅಲ್ಬರ್ಟ್ ಡ್ದ್ ೨೦೮ ಡ್ದ್ ೨೦೦೭ ಮುಟ್ಟ ಲಿಸ್ಟ್ ಎಂಪಿ ಆದ್ ಪಾರ್ಲಿಮೆಂಟ್ (ಎಂಪಿ) ಸದಸ್ಯೆರಾದಿತ್ತೆರ್ ಬೊಕ್ಕ ಮೌಂಟ್ 2017 ಡ್ದ್ 2023 ಮುಟ್ಟ.
ಹ್ಯಾಮಿಲ್ಟನ್ ಡ್ ಪುಟ್ಟುದು ಬುಲೆಯಿನ ಆರ್ಡರ್ನ್ ಮೊರಿನ್ಸ್ವಿಲ್ಲೆ ಬೊಕ್ಕ ಮುರುಪಾರಾಡ್ ಬುಲೆಯೆರ್. ಆರ್ 17 ವರ್ಸೊದ ಪ್ರಾಯೊಡು ನ್ಯೂಜಿಲೆಂಡ್ ಲೇಬರ್ ಪಾರ್ಟಿಗ್ ಸೇರ್ದೆರ್. 2001ಡ್ ವೈಕಟೊ ವಿಶ್ವವಿದ್ಯಾಲಯೊಡ್ದ್ ಪದವಿ ಪಡೆಯಿನ ಬುಕ್ಕೊ, ಆರ್ಡರ್ನ್ ಅಪಗದ ನ್ಯೂಜಿಲೆಂಡ್ ಪ್ರಧಾನಿ ಹೆಲೆನ್ ಕ್ಲಾರ್ಕ್ ನ ಕಚೇರಿಡ್ ಸಂಶೋಧಕೆರಾದ್ ಬೇಲೆ ಮಲ್ತೆರ್. ಟೋನಿ ಬ್ಲೇರ್ ನ ಪ್ರಧಾನಿ ಸ್ಥಾನೊಡು ಕ್ಯಾಬಿನೆಟ್ ಆಫೀಸ್ ಡ್ ಸಲಹೆಗಾರೆ ಆದ್ ಲಂಡನ್ ಡ್ ಬೇಲೆ ಮಲ್ತೆರ್. ೨೦೦೮ಡ್, ಆರ್ಡರ್ನ್ ನ್ ಅಂತರರಾಷ್ಟ್ರೀಯ ಸಮಾಜವಾದಿ ಯುವಜನೊಕುಲೆನ ಒಕ್ಕೂಟೊದ ಅಧ್ಯಕ್ಷೆರಾದ್ ಆಯ್ಕೆ ಮಲ್ತೆರ್. ಆರ್ಡರ್ನ್ ನ್ ಸುರುಕು 2008 ಸಾಮಾನ್ಯ ಚುನಾವಣೆಡ್ ಸಂಸದರಾದ್ ಆಯ್ಕೆ ಮಲ್ತೆರ್, ಅಪಗ ಲೇಬರ್ ಪಕ್ಷ ಒಂಜಿ ವರ್ಷೊಡ್ದು ಬೊಕ್ಕ ಅಧಿಕಾರೊನು ಕಳೆವೊಂಡು. ನನೊಂಜಿ ಸರ್ತಿ ಫೆಬ್ರವರಿ ೨೫, ೨೦೧೭ಡ್ ನಡತಿನ ಉಪ ಚುನಾವಣೆಡ್ ಮೌಂಟ್ ಆಲ್ಬರ್ಟ್ ಮತದಾರೆರೆನ್ ಪ್ರತಿನಿಧಿಸೆರೆ ಆರ್ ಆಯ್ಕೆ ಆಯೆರ್.
ಅನ್ನೆಟ್ ಕಿಂಗ್ ರಾಜೀನಾಮೆ ಕೊರ್ನ ಬುಕ್ಕೊ ೧ ಮಾರ್ಚ್ ೨೦೧೭ಡ್ ಆರ್ಡರ್ನ್ ನ್ ಲೇಬರ್ ಪಾರ್ಟಿದ ಉಪ ನಾಯಕೆರಾದ್ ಸರ್ವಾನುಮತೊಡು ಆಯ್ಕೆ ಮಲ್ತೆರ್. ಸರಿಯಾದ್ ಐನ್ ತಿಂಗೊಲುಡ್ದ್ ಬೊಕ್ಕ, ಒಂಜಿ ಚುನಾವಣೆದ ಕಾರಣೊಡು, ಲೇಬರ್ ನ ನಾಯಕ ಆಂಡ್ರ್ಯೂ ಲಿಟ್ಲ್ ಪಕ್ಷೊಗು ಐತಿಹಾಸಿಕವಾದ್ ಕಡಿಮೆ ಅಭಿಪ್ರಾಯ ಮತದಾನದ ಫಲಿತಾಂಶೊದ ನಂತರ ರಾಜೀನಾಮೆ ಕೊರ್ತೆರ್, ಅರ್ಡರ್ನ್ ಅರೆನ ಜಾಗೆಡ್ ನಾಯಕೆರಾದ್ ನಿರ್ವಿರೋಧವಾದ್ ಆಯ್ಕೆ ಆಯೆರ್.
2026 ದ ಸುರುಟು, ಆರ್ಡರ್ನ್ ಅಮೇರಿಕ ಸಂಯುಕ್ತ ಸಂಸ್ಥಾನೊಡು ಕೆಲವು ವರ್ಷೊಲೆನ್ ಕಳೆಯಿನ ಬೊಕ್ಕ ಅಂತರರಾಷ್ಟ್ರೀಯ ಪ್ರಯಾಣ ಮಲ್ತಿನ ಬುಕ್ಕೊ ಅರೆನ ಕುಟುಂಬೊದೊಟ್ಟುಗು ಆಸ್ಟ್ರೇಲಿಯಾದ ಸಿಡ್ನಿಗ್ ಪೋಯೆರ್.
## ಅಂತರಾಷ್ಟ್ರೀಯ ಸಮಾಜವಾದಿ ಯುವ ಒಕ್ಕೂಟದ ಅಧ್ಯಕ್ಷರಾದ್
ಜನವರಿ ೩೦, ೨೦೦೮ಡ್, ೨೭ ವರ್ಸೊದ ಪ್ರಾಯೊಡು, ಆರ್ಡರ್ನ್ ನ್ ಡೊಮಿನಿಕನ್ ರಿಪಬ್ಲಿಕ್ ಡ್ ನಡತಿನ ಅಕ್ಲೆನ ವಿಶ್ವ ಕಾಂಗ್ರೆಸ್ ಡ್ ೨೦೧೦ ಮುಟ್ಟ ರಡ್ಡ್ ವರ್ಷದ ಅವಧಿಗ್ ಇಂಟರ್ನ್ಯಾಷನಲ್ ಯೂನಿಯನ್ ಆಫ್ ಸೋಶಿಯಲಿಸ್ಟ್ ಯೂತ್ (ಐಯುಎಸ್ವೈ) ದ ಅಧ್ಯಕ್ಷೆರಾದ್ ಆಯ್ಕೆ ಮಲ್ತೆರ್. ಈ ಪಾತ್ರೊಡು ಆರ್ ಹಂಗೇರಿ, ಜೋರ್ಡಾನ್, ಇಸ್ರೇಲ್, ಅಲ್ಜೀರಿಯಾ ಬೊಕ್ಕ ಚೀನಾ ಸೇರ್ದ್ ಕೆಲವು ದೇಶೊಲೆಡ್ ಸಮಯ ಕಳೆಯೊಂದಿತ್ತೆರ್. ಆರ್ಡರ್ನ್ ಲೇಬರ್ ಪಾರ್ಟಿದ ಲಿಸ್ಟ್ ಎಂಪಿ ಆಯೆರ್ ಅರೆನ ಅಧ್ಯಕ್ಷೆರೆನ ಅವಧಿದ ಮಧ್ಯೊಡು. ಅಪಗ ಆರ್ ದುಂಬುದ 15 ತಿಂಗೊಲುಗು ರಡ್ಡ್ ಪಾತ್ರೊಲೆನ್ಲಾ ನಿರ್ವಹಿಸೊಂದಿತ್ತೆರ್.
೨೦೧೪ಡ್ ಆರ್ಡರ್ನ್ ಸ್ವಿಟ್ಜರ್ಲೆಂಡ್ ಡ್ ನಡಪುನ ಕ್ಲಾಸ್ ಶ್ವಾಬ್ ಸ್ಥಾಪನೆ ಮಲ್ತಿನ ವಿಶ್ವ ಆರ್ಥಿಕ ವೇದಿಕೆದ (WEF) ಯುವ ಜಾಗತಿಕ ನಾಯಕೆರೆನ ವೇದಿಕೆಡ್ದ್ ಆಯ್ಕೆ ಆಯೆರ್, ಹಾಜರಾಯೆರ್ ಬೊಕ್ಕ ಪದವಿ ಪಡೆಯೆರ್. 
## ಪ್ರಧಾನ ಮಂತ್ರಿ
=ಸುರುತ ಅವಧಿ (೨೦೧೭-೨೦೨೦)=
೧೯ ಅಕ್ಟೋಬರ್ ೨೦೧೭ಡ್, ನ್ಯೂಜಿಲೆಂಡ್ ಫಸ್ಟ್ ನಾಯಕೆರ್ ವಿನ್ಸ್ಟನ್ ಪೀಟರ್ಸ್ ಲೇಬರ್ ನೊಟ್ಟುಗು ಒಕ್ಕೂಟ ಮಲ್ಪೆರೆ ಒಪ್ಪಿಗೆ ಮಲ್ತೆರ್, ಆರ್ಡರ್ನ್ ನ್ ದುಂಬುದ ಪ್ರಧಾನಿ ಮಲ್ತೆರ್. ಈ ಒಕ್ಕೂಟ ಗ್ರೀನ್ ಪಾರ್ಟಿಡ್ದ್ ವಿಶ್ವಾಸ ಬೊಕ್ಕ ಪೂರೈಕೆನ್ ಪಡೆಯೊಂಡು. ಆರ್ಡರ್ನ್ ಪೀಟರ್ಸ್ ನ್ ಉಪ ಪ್ರಧಾನಿ ಬೊಕ್ಕ ವಿದೇಶಾಂಗ ಸಚಿವೆರಾದ್ ನೇಮಕ ಮಲ್ತೆರ್. ಆರ್ ನ್ಯೂಜಿಲೆಂಡ್ ಫಸ್ಟ್ ಗ್ ತನ್ನ ಸರ್ಕಾರೊಡು ಐನ್ ಸ್ಥಾನೊಲೆನ್ ಕೊರ್ತೆರ್, ಪೀಟರ್ಸ್ ಬೊಕ್ಕ ಬೇತೆ ಮೂಜಿ ಸಚಿವೆರ್ ಕ್ಯಾಬಿನೆಟ್ ಡ್ ಸೇವೆ ಮಲ್ತೆರ್.
=ರಡ್ಡನೆ ಅವಧಿ (೨೦೨೦-೨೦೨೩)=
೨೦೨೦ ದ ಸಾಮಾನ್ಯ ಚುನಾವಣೆಡ್, ಆರ್ಡರ್ನ್ ತನ್ನ ಪಕ್ಷೊನು ಒಂಜಿ ಮಲ್ಲ ಗೆಲುವುಗು ತೂಪೆರ್, ೧೨೦ ಸೀಟುಲೆನ ಪ್ರತಿನಿಧಿ ಸದನೊಡು ಒಟ್ಟು ೬೫ ಸ್ಥಾನೊಲೆನ್ ಬಹುಮತೊಡು ಗೆಂದಿಯೆರ್, ಬೊಕ್ಕ ರಾಷ್ಟ್ರವ್ಯಾಪಿ ಪಕ್ಷೊದ ಮತೊಲೆಡ್ ೫೦ ಶೇಕಡಾ ಮತೊನು ಗೆಂದಿಯೆರ್. ಆರ್ 21,246 ಮತೊಲೆನ ಅಂತರೊಡು ಮೌಂಟ್ ಆಲ್ಬರ್ಟ್ ಮತದಾರೆರೆನ್ಲಾ ಮುಂದುವರಿಸಯೆರ್. 
## ಗೌರವೊಲು ಬೊಕ್ಕ ಪ್ರಶಸ್ತಿಲು
ಅತಿಥಿ ಸಂಪಾದಕೆರ್ ಮೇಘನ್, ಡಚೆಸ್ ಆಫ್ ಸಸೆಕ್ಸ್ ಮಲ್ತಿನ ಬ್ರಿಟಿಷ್ ವೋಗ್ ದ ಸೆಪ್ಟೆಂಬರ್ ೨೦೧೯ ಸಂಚಿಕೆದ ಮುಖಪುಟೊಡು ತೋಜಿದ್ ಬರ್ಪಿನ ಪದಿನೈನ್ ಪೊಣ್ಣುಲೆಡ್ ಆರ್ಡರ್ನ್ ಒರಿಯೆರ್. ಫೋರ್ಬ್ಸ್ ಪತ್ರಿಕೆ ಅರೆನ್ ಜಗತ್ತ್ ದ 100 ಅತ್ಯಂತ ಶಕ್ತಿಶಾಲಿ ಪೊಣ್ಣುಲೆನ ನಡುಟು ಸತತವಾದ್ ಸ್ಥಾನೊಡು ದೀತ್ಂಡ್, 2021ಡ್ ಅರೆನ್ 34ನೇ ಸ್ಥಾನೊಡು ದೀತ್ಂಡ್
೨೦೨೧ಡ್, ನ್ಯೂಜಿಲೆಂಡ್ ದ ಪ್ರಾಣಿಶಾಸ್ತ್ರಜ್ಞೆ ಸ್ಟೀವನ್ ಎ. ಟ್ರೆವಿಕ್ ಆರ್ಡರ್ನ್ ನ ಗೌರವಾರ್ಥ ಫ್ಲೈಟ್ ಲೆಸ್ ವೆಟಾ ಜಾತಿಗ್ ಹೆಮಿಯಾಂಡ್ರಸ್ ಜಸಿಂಡಾ ಪಂಡ್ದ್ ಪುದರ್ ದೀಯೆರ್.
ಮೇ ೨೦೨೧ ದ ಮಧ್ಯೊಡು, ಫಾರ್ಚೂನ್ ಪತ್ರಿಕೆ ಆರ್ಡರ್ನ್ ಗ್ ಜಗತ್ತ್ ದ ೫೦ ಮಲ್ಲ ನಾಯಕೆರೆನ ಪಟ್ಟಿಡ್ ಮುಖ್ಯ ಸ್ಥಾನೊನು ಕೊರ್ತುಂಡು, ಕೋವಿಡ್-೧೯ ಪಿಡುಗುದ ಸಮಯೊಡು ಅರೆನ ನಾಯಕತ್ವೊನು ಬೊಕ್ಕ ಕ್ರೈಸ್ಟ್ಚರ್ಚ್ ಮಸೀದಿ ಗುಂಡಿನ ದಾಳಿ ಬೊಕ್ಕ ವಾಕಾರಿ/ವೈಟ್ ಐಲ್ಯಾಂಡ್ ಸ್ಫೋಟೊನು ಅರೆನ ನಿಯಂತ್ರಣೊನ್ ಉಲ್ಲೇಖ ಮಲ್ತ್ದ್
ಮೇ ೨೬, ೨೦೨೨ಡ್, ಆರ್ಡರ್ನ್ ಗ್ "ಜಗತ್ತ್ ನ್ ರೂಪಿಸವುನ" ಕೊಡುಗೆಲೆಗ್ ಹಾರ್ವರ್ಡ್ ವಿಶ್ವವಿದ್ಯಾಲಯೊಡ್ದ್ ಗೌರವ ಡಾಕ್ಟರ್ ಆಫ್ ಲಾಸ್ ಪದವಿನ್ ಕೊರ್ತೆರ್.

2023 ಕಿಂಗ್ಸ್ ಬರ್ತ್ ಡೇ ಬೊಕ್ಕ ರಾಜ್ಯಾಭಿಷೇಕ ಗೌರವೊಲೆಡ್, ಆರ್ಡರ್ನ್ ನ್ ರಾಜ್ಯೊಗು ಸೇವೆ ಮಲ್ತಿನ ನಿಟ್ಟಿಡ್ ನ್ಯೂಜಿಲೆಂಡ್ ಆರ್ಡರ್ ಆಫ್ ಮೆರಿಟ್ (ಜಿಎನ್ಜೆಡ್ಎಂ) ದ ಡೇಮ್ ಗ್ರ್ಯಾಂಡ್ ಕಂಪ್ಯಾನಿಯನ್ ಆದ್ ನೇಮಕ ಮಲ್ತೆರ್. ಪ್ರಿನ್ಸ್ ಆಫ್ ವೇಲ್ಸ್ ನ ಅರೆನ ಹೂಡಿಕೆ ಅಕ್ಟೋಬರ್ ೧೬, ೨೦೨೪ ಗ್ ವಿಂಡ್ಸರ್ ಕೋಟೆಡ್ ನಡತ್ಂಡ್.

ನವೆಂಬರ್ ೨೦೨೪ ದ ಮಧ್ಯೊಡು, ರೇಡಿಯೋ ನ್ಯೂಜಿಲೆಂಡ್ ವರದಿ ಮಲ್ತ್ ಂಡ್ ಯುನೈಟೆಡ್ ನೇಷನ್ಸ್ ಫೌಂಡೇಶನ್ ಚಾಂಪಿಯನ್ ಫಾರ್ ಗ್ಲೋಬಲ್ ಚೆಂಜ್ ಪ್ರಶಸ್ತಿನ್ ಅರೆನ "ಟ್ರೈಲ್ ಬ್ಲೇಜಿಂಗ್ ಬೊಕ್ಕ ಎಂಪಥೆಟಿಕ್" ನಾಯಕತ್ವೊಗು, ಮಹಿಳಾ ಹಕ್ಕುಲೆಗ್ ಅರೆನ ಬದ್ಧತೆಗ್, ಹವಾಮಾನ ಬದಲಾವಣೆನ್ ಎದುರಿಸವುನ ಬೊಕ್ಕ ಒಗ್ಗಟ್ಟ್ ಬೊಕ್ಕ ಶಾಂತಿನ್ ಉತ್ತೇಜಿಸವುನ ಮಾನ್ಯತೆಡ್ ಕೊರ್ಪುಂಡು.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026